b'\n_START_ARTICLE_\nPoro\xc4\x8dnik bojne ladje (Slovenska vojska)\n_START_PARAGRAPH_\nPoro\xc4\x8dnik bojne ladje je pomorski \xc4\x8dastni\xc5\xa1ki voja\xc5\xa1ki \xc4\x8din v uporabi v Slovenski vojski (SV). Poro\xc4\x8dnik bojne ladje je tako nadrejen poro\xc4\x8dnika fregate in podrejen kapitana korvete. \xc4\x8cin poro\xc4\x8dnika bojne ladje je bil ustanovljen leta 2002._NEWLINE_\xc4\x8cin je enakovreden \xc4\x8dinu stotnika, ki ga uporabljajo \xc4\x8dastniki pehote oz. vojnega letalstva. V skladu s Natovim standardom STANAG 2116 \xc4\x8din spada v razred O-2.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz dveh \xc5\xa1irokih trakov s pentljo.\n_START_SECTION_\nZakonodaja\n_START_PARAGRAPH_\nPoro\xc4\x8dnike bojne ladje imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din poro\xc4\x8dnika bojne ladje, \xc4\x8de je s \xc4\x8dinom poro\xc4\x8dnika fregate razporejen na dol\xc5\xbenost, za katero se zahteva \xc4\x8din poro\xc4\x8dnika bojne ladje ter je to dol\xc5\xbenost opravljal najmanj dve leti s slu\xc5\xbebeno oceno\xc2\xa0\xc2\xbbodli\xc4\x8den\xc2\xab._NEWLINE_Pogoj za napredovanje v \xc4\x8din poro\xc4\x8dnika bojne ladje pa je \xc5\xa1e opravljeno \xc5\xa1tabno voja\xc5\xa1ko izobra\xc5\xbeevanje in usposabljanje, katerega izvaja Poveljni\xc5\xa1ko-\xc5\xa1tabna \xc5\xa1ola Slovenske vojske.'